УТВЪРЖДАВАМ:



 **АЛГОРИТЪМ**

**ЗА ПРИЛАГАНЕ НА МЕХАНИЗМА ЗА ПРОТИВОДЕЙСТВИЕ НА**

**УЧИЛИЩНИЯ ТОРМОЗ МЕЖДУ ДЕЦАТА И УЧЕНИЦИТЕ В УЧИЛИЩЕ**

**ЗА УЧИЛИЩНАТА 2025 / 2026 ГОДИНА**

**АЛГОРИТЪМЪТ Е ПРИЕТ НА ПЕДАГОГИЧЕСКИ СЪВЕТ С ПРОТОКОЛ № 1 / 29.09.2025 Г. И Е УТВЪРДЕН СЪС ЗАПОВЕД № 31/ 30.09.2025 ГОДИНА НА ДИРЕКТОРА НА УЧИЛИЩЕТО**

1. Запознаване на педагогическия и непедагогическия персонал с формите на насилие и с Механизма за противодействие на училищния тормоз между децата и учениците в училище.

 *Срок: месец ноември*

2. Запознаване на учениците и родителите с формите на насилие и с Механизма за противодействие на училищния тормоз между децата и учениците в училище по ред, определен от директора на училището.

 Срок: *първата седмица на месец октомври*

3. Определяне на координационен съвет със заповед на директора на училището.

 *Срок: до края на месец ноември*

4. Извършване на оценка на тормоза между децата и учениците в училището в началото и в края на учебната година от класните ръководители посредством *Приложение към Механизма*.

 *Срок: за началото на учебната година – втората седмица на месец ноември, и за края на учебната година – месец май-юни, след приключване на учебния процес за съответния етап на образование*

5. Анализ и обобщаване от координационния съвет на резултатите от оценката в резултат на изследването.

 *Срок: за началото на учебната година – до края на месец ноември, и за края на учебната година – до края на месец май-юни, след приключване на учебния процес за съответния етап на образование*

6. Запознаване на заинтересованите страни с обобщените резултати и обсъждане на необходимостта от предприемане на конкретни мерки и действия.

 *Срок: месец ноември*

7. Разработване от координационния съвет на план за съответната учебна година за противодействие на училищния тормоз във връзка с установените и анализирани резултати от анкетирането (изследването), който се утвърждава от директора на училището.

 *Срок: до края на месец ноември*

7.1. включва конкретни дейности по превенция и интервенция на ниво клас (под формата на обучителни дейности и занятия с класа) и на ниво училище (по посока създаване на общоучилищни правила и процедури);

7.2. съдържа конкретни срокове и отговорници;

7.3. определя ясно как се осъществява потокът на информация във връзка със съмнения за тормоз, как се документират случаи на тормоз и как се инициира работа по случай;

7.4. актуализира се ежегодно до края на първата седмица на *месец ноември;*

7.5. при необходимост може да се актуализира и по време на учебната година към края на първия учебен срок – *месец януари.*

8. Създаване на единни правила за задълженията на всички служители, свързани със случаите на тормоз, изготвени от координационния съвет и заложени в Правилника за дейността на училището.

 *Срок: до края на месец ноември*

9. Въвеждане на Дневник за случаите на тормоз.

 *Срок: месец ноември*

9.1. Дневникът има за цел да подпомогне процеса на координация и комуникация в училище във връзка с осъществяването на цялостна училищна политика за противодействие на училищния тормоз;

9.2. в дневника се документират ситуациите, съответстващи на Класификацията на нивата и формите на тормоз, и предприемането на съответните действия *(съгласно Таблица от Механизма)*, които изискват намесата на координационния съвет;

9.3. всеки описан в дневника ситуация, съдържа следната информация: дата; какво се е случило – кратко описание на случая, кога се е случило, кои са участниците; кой служител е регистрирал ситуацията – име и подпис; какво е предприето като действия (намеса, превенция); кои отговорни участници са информирани (институции, органи,

родители), как е приключила ситуацията или на какъв етап е и какво предстои;

9.4. координационният екип анализира ситуацията и определя необходимостта от индивидуална работа по случай с ученик, чиято координация се осъществява от директора на училището

9.5. Дневникът за случаите на тормоз и съпътстващата документация по случаите се съхраняват при директора на училището, или, по изключение, при друг член на координационния съвет, определен от директора на училището.

 *Срок: целогодишен*

10. Изготвяне на годишен отчетен доклад на координационния съвет до директора на училището.

 *Срок: към края на учебната година – месец май-юни, след приключване на учебния процес за съответния етап на образование.*

***Инструментариумът за оценка на тормоза се предоставя само на конкретния изпълнител, който ще го прилага.***

***Всички дейности по изпълнение на Алгоритъма за прилагане на Механизма за противодействие на училищния тормоз между децата и учениците в училище се залагат в Годишния план на училището в съответните месеци.***